கேள்வி: அலெக்சேய் நவால்னி - நஞ்சூட்டப்படல் மற்றும் மீட்பு பற்றி விளக்கவும்.
பதில்: 20 ஆகஸ்டு 2020 அன்று தென்மத்திய உருசியாவின் தோம்ஸ்க் நகரத்திலிருந்து மாஸ்கோ நகரத்திற்கு வானூர்தியில் சென்று கொண்டிருந்த நவால்னிக்கு தீடீரென உடல் நலக்குறைவு ஏற்பட்டதால், வழியில் உள்ள ஓம்ஸ்க் நகரத்தில் விமானம் தரையிறக்கப்பட்டு மருத்துவமனையில் அனுமதிக்கப்பட்டார். நவால்னி மருத்துவமனையில் கத்திக்கொண்டே தாம் இறந்து கொண்டிருப்பதாக மருத்துவர்களிடம் கூறினார். காலையில் நவால்னி வானூர்தியில் ஏறுவதற்கு முன்னர் வானூர்தி நிலையத்தில் தேனீர் மட்டும் அருந்தினார் என்றும் அப்போது தேனீரில் நஞ்சு கலக்கப்பட்டிருக்கலாம் என அவருடைய உதவியாளர் கூறினார். மருத்துவர்களும் நவால்னி குருதியில் நஞ்சு இருந்த தடயத்தை இரத்தப் பரிசோதனையில் கண்டறிந்தனர். ஜெர்மனியால் அனுப்பபட்ட வானூர்தியில் ந்வால்னியை ஏற்றி பெர்லின் மருத்துவமனைக்கு அனுப்பப்பட்டார்.[https://www.bbc.com/tamil/global-53861211 அலெக்ஸே நவால்னிக்கு விஷம் கொடுக்கப்பட்டதாக சந்தேகம்: கோமா நிலையில் ரஷ்யாவின் எதிர்க்கட்சி தலைவர்] 24 ஆகஸ்டு 2020 அன்று பெர்லின் மருத்துவர்கள் நவால்னி உடலில் நஞ்சு ஏற்றப்பட்டு இருந்ததை உறுதிப்படுத்தினர்.
கேள்வி: அலெக்சேய் நவால்னி - நாடு திரும்பல் மற்றும் சிறையில் அடைத்தல் பற்றி தகவல் சொல்.
பதில்: ஜெர்மனியில் மருத்துவ சிகிச்சையில் உடல் நலம் தேறிய நவால்னி, 17 சனவரி 2021 அன்று மாஸ்கோ திரும்பினார். பிப்ரவரி 2021-இல் நவால்னி மீது நிலுவையில் பழைய குற்றச்சாட்டுகளுக்காக உருசியாவின் காவல்துறையினர் நவால்னியைக் கைது செய்து சிறையில் அடைத்தனர். உருசியாவை ஆளும் விளாதிமிர் பூட்டின் அரசின் மனிதாபிமானமற்ற செயல்களை கண்டித்து, நவால்னி 31 மார்ச் 2021 முதல் சிறையில் உண்ணாநோன்பு இருந்து வருகிறார். இதனால் நவால்னியின் சிறுநீரகம் செயலிழக்கக்கூடும் எனவும், எந்நேரமும் மாரடைப்பு ஏற்படலாம் எனவும் சமீபத்திய ரத்தப் பரிசோதனை முடிவுகள் காட்டுவதாக அவரது மருத்துவர்கள் எச்சரித்தார்கள். சிறையில் அடைக்கப்பட்ட நவால்னிக்கு உரிய மருத்துவ சிகிச்சை வழங்கவும், சிறையிலிருந்து விடுவிக்கவும் 20 ஏப்ரல் 2021 அன்று ருசியா முழுவதும் போராட்டம் நடத்திய நவால்னியின் ஆதரவாளர்களில் 1,700 பேர் கைது செய்யப்பட்டனர்.[https://www.dinamani.com/world/2021/apr/23/support-for-navalny-1700-arrested-in-russia-3609657.html நவால்னியை சிறையிலிருந்து விடுவிக்கக் கோரிய போராட்டக்காரர்கள் 1,700 பேர் கைது][https://www.aljazeera.com/opinions/2021/4/22/what-is-next-for-navalnys-movement What is next for Aleksey Navalny’s movement?] அதிபர் புதினை கடுமையாக விமர்சித்து வரும் எதிர்கட்சித் தலைவர் அலெக்சேய் நவால்னி சிறையில் உயிரிழந்தால், கடுமையான பின் விளைவுகளைச் சந்திக்க நேரிடும் என உருசியாவை அமெரிக்கா எச்சரித்தது.[https://www.bbc.com/tamil/global-56796993 "நவால்னி சிறையில் இறந்தால் ரஷ்யா கடும் விளைவுகளை சந்திக்க நேரிடும்" - அமெரிக்கா எச்சரிக்கை]
கேள்வி: அலெக்சேய் நவால்னி - ஊழல் வழக்கில் 13 ஆண்டுச் சிறை பற்றி விளக்கவும்.
பதில்: அலெக்சி நவால்னி மீது ஊழல் குற்றச்சாட்டு உள்ளிட்ட பல்வேறு குற்றச்சாட்டுகள் முன்வைக்கப்பட்டன. அவருக்கு இரண்டரை ஆண்டு சிறை தண்டனை விதிக்கப்பட்டது. இதனை அடுத்து அலெக்ஸி சிறையில் தண்டனை அனுபவித்து வந்தார். தற்போதைய விளாடிமிர் புடின் அரசு, அலெக்ஸி மீது வேறு பல குற்றச்சாட்டுகளை முன்வைத்தது. இந்த வழக்கை விசாரித்த நீதிபதி அவருக்கு 13 ஆண்டுகள் சிறை விதித்து உத்தரவிட்டார்.[https://www.theguardian.com/world/2022/mar/15/russian-prosecutors-call-for-alexei-navalny-to-serve-13-years-in-prison Russian prosecutors call for Alexei Navalny to serve 13 years in prison][https://www.dinamalar.com/news_detail.asp?id=2984569 அலெக்சி நவால்னிக்கு 13 ஆண்டு சிறை]
கேள்வி: அலெக்சேய் நவால்னி - சாகரவ் பரிசு பற்றி தகவல் சொல்.
பதில்: ஐரோப்பிய ஒன்றியத்தால் வழங்கப்படும் 2021-ஆம் ஆண்டிற்கான சாகரவ் பரிசு சிறையில் அடைக்கப்பட்டுள்ள அலெக்சேய் நவால்னிக்கு வழங்கப்பட்டது.[https://www.thehindu.com/news/international/jailed-russian-opposition-leader-wins-top-eu-human-rights-prize/article37097762.ece Jailed Russian Opposition leader wins top EU human rights prize]